رپورټ: پاکستان پوځ د جنگیالو ملاتړ کوي
د پاکستان پوځ جنگیالو سره د تعلقاتو او ملاتړ الزامات ردوي. خو نیویارک ټائمز وائي د کمانډر خبرې د پاکستان هاغه دعوې دروغ ثابتوي چې امریکا کې د کال ٢٠٠١ د ستمبر د میاشت حملو ورستو يي په خپله خاوره جنگیالو سره تعلقات ختم کړې دي.
د پاکستان پوځ د گاونډې هیوادونو او افغانستان کې د امریکائي ځواکونو خلاف استعمالولو د پاره اوس هم د یو شمیر مختلفو جنگیالو ډلو ملاتړ کوي خو اوس د پاکستان د لاسه تربیه کړی شوې ځنې ډلې د پاکستان ددې تگ لارې په حقله پښتنې راپورته کړې دي. دا خبرد امرېکې نیویارک ټائمز ورځپاڼې د یو نامتو پخواني جنگیالي کمانډر د قوله رپورټ کړی دی. کمانډر وئیلې څو کاله وړاندې جنگیالیتوب نه پشا کیدو پورې د پاکستان پوځ ١٥ کاله د هغه ملاتړ کړی وو. رپورټ کې د کمانډر نوم نه دی ښودلی شوی. د نیویارک رپورټ وائي کمانډر په دې شرط د ورځپاڼې سره مرکه کړې ده چې د هغه نوم، ځائې او نور شخصي معلومات به نه څرگندوو کیږي. کمانډر وائي د لشکر طیبه، حرکت المجاهدین او حزب المجاهدین غوندې ډلې مذهبي مشران چلوي خو تربیه، منصوبه سازي او تحفظ ورته د پاکستان پوځ ورکوي او دغه نظام اوس هم دوام لري. د پاکستان پوځ جنگیالو سره د تعلقاتو او ملاتړ الزامات ردوي. خو نیویارک ټائمز وائي د کمانډر خبرې د پاکستان هاغه دعوې دروغ ثابتوي چې امریکا کې د کال ٢٠٠١ د ستمبر د میاشت حملو ورستو يي په خپله خاوره جنگیالو سره تعلقات ختم کړې دي. نیویارک ټائمز وائی په تیرو لسو کالو کې امریکې پاکستان ته د ترهگرۍ خلاف جنگ کې د مرستې په بدل کې ٢٠ اربه ډالره امداد ورکړی دی خو ددې باوجود پخوانی کمانډر وائي کشمیر کې د هند خلاف او افغانستان کې د امریکې او نیټو ځواکونو ویستلو د پاره د پاکستان پوځ او استخباراتي ادارو د جنگالو ډلو سره د امداد کولو تگ لاره نه پریښودې. کمانډر وائي ملایان او د پاکستان پوځ پخواني جرنیلان د جگیالو ډلو سره نیغ په نیغه امداد کوي. په دې لړې کې هغه د پخواني جرنیل ظهیرالسلام عباسي او د کرنل امام نومونه واخستل. په ظهیرالسلام عباسي، چې اوس وفات شوی دی، باندې په کال ١٩٩٥ کې د پخوانۍ وزیراعظم بینظیر بهټو خلاف د بغاوت مقدمه چلولی شوې وه. پخوانی کمانډر په کال ٢٠٠١ کې د طالبانو د واک نسکوریدو ورستو په خیبر پښتونخوا صوبه کې د یوې غونډ ذکر هم کوي چرته د هغه په وینا د ظهیر السلام عباسي په شمول ٦٠ ؤ پورې طالبان، پاکستان کې د طآلبانو سفیر عبدلسلام ضعیف او محمد حقاني موجود وو. په غونډه کې په ددې منصوبه سازي کیده چې افغانستان کې د امریکائي ځواکونو مخه څه رنگ نیول کیدی شي. د نیویارک ټائمز په رپورټ کې د کمانډر په حقله ویل شوې چې هغه د لشکر طیبه ډلې سره په کونړ افغانستان کې تربیه ترلاسه کړې ده، د روس خلاف افغانستان کې جنگیدلی دی او په کشمیر، بوسنیا، چیچنیا او افغانستان کې يي په سلگونو جنگیالو ته تربیه ورکړې ده.